|  |  |  |  |
| --- | --- | --- | --- |
| Idő | Az óra menete | Leírás | Comment |
| 0-10 | Bemutatkozás1 | Az oktató bemutatkozik, elmondja nagyjából a félév menetét (lásd: tematika).  Kulturált viselkedés a teremben, kabátok, táskák elpakolása. Fontos megjegyezni, hogy az órák közben nem nyúlunk más gépéhez.  *„Az óra anyaga elérhető a:* [*https://github.com/DrCode17/CS*](https://github.com/DrCode17/CS) *linken. Innen meg tudjátok nézni, mi volt az órán, illetve ha elakadtok itt megtudjátok nézni mit csináltunk az órákon.”*  Az oktató csoport függően alakítsa az órabeosztásokat. (Például, ha egy csoporttal lassabban halad a tanév során, és többször el kell magyarázni nekik a tananyagot akkor nem kell szigorúan venni, hogy melyik órán mit kell „leadni”.) | !!Amennyiben lehetséges csinálj github repositoryt és ott legyenek elérhetőek az órai anyagok!!  *Ha nem ismered a Github-ot, akkor segítség a „Github alapok.pdf”-ben* |
| 10-25 | Bemutatkozás2 | Gyerekek bemutatkoznak, elmondják a nevüket és a neve kezdőbetűjével egy tulajdonságot, ami igaz rá.  És miért jelentkezett ide, mit vár a kurzustól. | Jegyzeteld le, mit mondtak, majd a kurzus végén is kérdezd meg őket, ki mennyire elégedett. |
| 25-35 | Kérdezz! Felelek! | *„Ki mit tud a C nyelvcsaládról, C# nyelvről?”*  *„Ki milyen programozási nyelveket ismer?”*  *„Valaki programozott-e már előtte?”*  *„Milyen fejlesztőkörnyezeteket ismertek?”* |  |
| 35-50 | Programozzunk | Visual Studio Code bemutatása: „Hello Word” megírása, szintaktika bemutatása, gyorsgombok ismertetése, fordítás megmutatása  Az alap programunk, ami semmit nem csinál:  System importálásával érjük el a konzol használatát.  Kell egy osztály (jelen esetben a Program), aminek egy fő függvénye van, ami abban van az mindenképp lefut.  Ha létrehozunk több függvényt, de nem történik a Main függvényen belül meghívás, akkor az a függvény nem fog lefutni.  using System;  class Program{      public static void Main(){  }  }  Mi egyenlőre a fő függvénnyel foglalkozunk csak, abba írjátok bele:  Console.Write("Hello Word!");  Ha ez megvan, akkor jobb felül a ikonnal futtassák le és nézzék meg mi történik.  **Feladat**: Írjanak ki bármilyen szöveget a képernyőre.  Itt fel fog tűnni, hogy ezzel csak 1 sorba fog megtörténni a kiírás folyamatosan.  Ahhoz, hogy másik sorba kerüljön a 2. szöveg írjuk oda a Write után, hogy Line. Pl.:  Console.WriteLine("Ez a legjobb nap, hogy elkezdd tanulni a C#-ot.");  Ha sortörés kell, akkor a \n is jó, illetve a szavakat ’+’ jellel is :   Console.WriteLine("Új sor\nA kiirast " + "igy is " + "ossze tudod fuzni."); | *Ha nem ismered a VS Code-ot, akkor segítség a „Visual Studio Code alapok.pdf”-ben* |
| 50-55 | Összefoglalás | Kinek tetszett a mai óra?  Miket teszünk mindig a sorok végére? Van-e különbség a kicsi és nagy betűk között? Használhatunk-e ékezeteket? |  |
| 55-60 | Elköszönés | Mentsék el a projektet, nyugodtan vigyék haza.  Gépek kikapcsolása.  Pozitív értékelés! + Jutalom: CUKORKA  Elköszönés | Cukorka, matrica csak abban az esetben jár, ha megérdemlik! |